บาทเปิด 30.87/88 บาทต่อดอลลาร์ แนวโน้มอ่อนค่า
เงินบาทเปิดตลาด 30.87/88 บาทต่อดอลลาร์ แนวโน้มอ่อนค่า ผิดหวังตัวเลขส่งออกไทย-รอติดตามผลประชุมธนาคารกลางยุโรป
23 ก.ค. 2562

เงินบาทเปิดตลาด 30.87/88 บาทต่อดอลลาร์ แนวโน้มอ่อนค่า ผิดหวังตัวเลขส่งออกไทย-รอติดตามผลประชุมธนาคารกลางยุโรป
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.87/88 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 30.84 บาท/ดอลลาร์ วันนี้เงินบาทมีแนวโน้มอ่อนค่าลง เนื่องจากตัวเลขเศรษฐกิจในประเทศออกมาไม่ค่อยดี คือ การส่งออกในเดือนมิ.ย.62 ที่หดตัว 2.41% โดยยังคงติดลบต่อเนื่องเป็นเดือนที่ 4 ขณะที่ปัจจัยต่างประเทศที่ต้องติดตาม คือการประชุมธนาคารกลางยุโรป (ECB)
"บาทมีแนวโน้มอ่อนค่า เพราะตัวเลขส่งออกที่ประกาศออกมาเมื่อวานนี้ไม่ค่อยดีนัก" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.85-30.95 บาท/ดอลลาร์